सूरज कन्नड़ फिल्म रथम की शूटिंग कर रहे थे, इसमें प्रिया वारियर भी
Kannada Actor Suraj Kumar Road Accident News - कन्नड़ एक्टर सूरज कुमार का अपनी डेब्यू फिल्म से पहले ही मेजर एक्सीडेंट हो गया। शनिवार को हुए एक रोड एक्सीडेंट के बाद सूरज काे हॉस्पिटल ले जाया गया जहां डॉक्टरों को घुटने के नीचे से उनका दाहिना पैर काटना पड़ा
कन्नड़ एक्टर सूरज कुमार का अपनी डेब्यू फिल्म से पहले ही मेजर एक्सीडेंट हो गया। शनिवार को वे अपनी बाइक से ऊटी से मैसुरु जा रहे थे। रोड एक्सीडेंट के बाद सूरज काे हॉस्पिटल ले जाया गया, जहां डॉक्टरों को घुटने के नीचे से उनका दाहिना पैर काटना पड़ा।
24 साल के सूरज फिल्म प्रोड्यूसर एस.ए. श्रीनिवास के बेटे हैं। रिपोर्ट्स की मानें तो वे इन दिनों 'रथम' टाइटल्ड फिल्म में मलयाली एक्ट्रेस प्रिया प्रकाश वारियर के साथ काम कर रहे थे। इस साल मार्च में ही इस फिल्म की अनाउंसमेंट हुई थी।
ट्रैक्टर को ओवरटेक करने की कोशिश में डंपर से भिड़े 
मीडिया रिपोर्ट्स की मानें तो यह एक्सीडेंट तब हुआ जब सूरज टू-व्हीलर से ऊटी से मैसुरु जा रहे थे। इस दौरान एक ट्रैक्टर को ओवरटेक करने की कोशिश में वे डंपर से टकरा गए। इसके बाद उन्हें मैसुरु के मणिपाल हॉस्पिटल में एडमिट किया गया था।
दो फिल्मों में असिस्टेंट डायरेक्टर रहे
सूरज अपने फैंस के बीच ध्रुवन नाम से मशहूर हैं। वे इससे पहले ‘ऐरावत’ और ‘थारक’ जैसी फिल्मों में बतौर असिस्टेंट डायरेक्टर काम कर चुके हैं। पिछले तीन साल में उनकी डेब्यू फिल्म को लेकर कई तरह की अनाउंसमेंट हुई। कई बार तो फिल्म की शूटिंग तक शुरू हो गई, पर किसी ना किसी वजह से उनका डेब्यू टलता रहा।
डंपर के नीचे कुचल गया था पैर
द इंडियन एक्सप्रेस से बात करते हुए एक पुलिस ऑफिसर ने कहा, ‘सूरज अपनी बाइक से ऊटी से मैसुरु जा रहे थे। एक्सीडेंट के बाद उनका दाहिना पैर डंपर के नीचे आ गया और पूरी तरह से कुचल गया। फिलहाल मैसूरु के एक प्राइवेट हॉस्पिटल में उनका ट्रीटमेंट चल रहा है।’
हॉस्पिटल में मिलने पहुंचे सुपरस्टार शिव राजकुमार
लीजेंड्री कन्नड़ सुपरस्टार डॉक्टर राजकुमार के बेटे सुपरस्टार शिव राजकुमार और उनकी पत्नी गीता सूरज से मिलने हॉस्पिटल पहुंचे और वहां उनका हालचाल लिया। सूरज, डॉक्टर राजकुमार की पत्नी के भतीजे हैं।